Divinas palabras

Divinas palabras. Tragicomedia de aldea (Jainkotiar hitzak) Ramón María del Valle-Inclán idazleak 1919an argitaratutako antzezlana da. Bere antzerki lanik ezagunenetako bat da. Bere ziklo mitikoaren amaiera da, esperpentoa agerian uzten duen estetikarekin. Antzezlanak krudeltasun-egoerak aipatzen ditu, baina tragikomedia-tonuan tratatuak. Tragikoa eta groteskoa denak bat egiten dute koadro sorta batean.https://reunido.uniovi.es/index.php/RFF/article/view/49/11640 Juan Guerrero Zamora antzerki-egile eta zuzendariak honako hau idatzi zuen: «Espainiako antzerkiak Urrezko Mendetik sortu duen obrarik bikainena da». 
Formalki abangoardia espresionistan kokatzen da.

 Historia 
Antzezlana 1919an argitaratuta, 1933ko azaroaren 16an estreinatu zen Madrilgo Errege Antzokian, Cipriano Rivas Cherif-ek zuzenduta eta rol nagusietan Margarita Xirgú, Enrique Borrás eta Amalia Sánchez Ariño-k antzeztuta. Galiziar egilearen lanik unibertsalena da, Espainiatik kanpo gehien eszenaratu dena baita, alde handiarekin.Gil Fombellida, Carmen (2003). Rivas Cherif, Margarita Xirgú y el teatro de la II República (1.edizioa). Madril: Fundamentos. 161.or. ISBN 84-245-0954-4.

 Argumentua 
Ekintza Gailoen familiaren ingurukoa da, hau da, Pedro Gailo herrixkako sakristauaren familiarena. Mari-Gailarekin ezkonduta dago eta biak alaba baten gurasoak dira, Simoniña. Pedro Gailoren arreba, Juana Reina, hil egin zen, umezurtz eta babesik gabe utziz Laureaniño, bere seme hidrozefaloa eta elbarritua. Harekin limosna eskatzen zuen, eta azokaz azoka ibiltzen zen bizimodua ateratzeko. Haren senideek seme hidrozefaloa jaraunspen gisa eztabaidatzen dute, diru-iturri baliotsua dela uste baitute. Neskaren arreba, Marica, eta Gailoak, hura lortzeko lehiatzen dira. Azkenean, Gailoak dira gaztearen ardura hartu dutenak. Mari-Gaila bere maitalearekin, Séptimo Miaurekin, elkartzen den bitartean, Laureaniño taberna batean pertsona-talde batek mozkortu egiten du, haren heriotza eragin arte. Ondoren, antzezlanari amaiera emateko gertaera dramatikoak sortzen dira.https://www.victoriaeugenia.eus/eu/agenda-sarrerak/3-divinas-palabras?ide=28801

 Gaiak 
Gai nagusiak zikoizkeria, lizunkeria eta heriotza dira, Valle-Inclánek inork ez bezala deskribatu zituenak, eta krudelkeria izugarriz –baina baita ukitu groteskoekin ere– erakusten du herrixka bateko sakristau baten familian gorpuztutako giza miseria, gure hurbileko errealitatera estrapolatu daitekeena. Valle-Inclánek hizkuntza poetiko eta sinbolikoa darabil, eta bere pertsonaiak gainbehera moral eta sozialaren adierazgarri dira.https://www.edicionesirreverentes.com/teatro/divinas-palabras.html

 Zinemarako bertsioak 
 Divinas palabras (Mexiko, 1977). Fitxa teknikoa.
Moldaketa: Juan Ibáñez. Zuzendaria: Juan Ibáñez.
 Divinas palabras (Espainia, 1987). Fitxa teknikoa.
Moldaketa: José Luis García Sánchez eta Enrique Llovet. Zuzendaria: José Luis García Sánchez.

 Operaren bertsioa 
 Divinas palabras (1992, estrenaldia: Madrilgo Errege Antzokia, 1997ko urriaren 18a).
Libreto: Francisco Nieva. Musika: Antón García Abril.

 Erreferentziak 

 Kanpo estekak 
 :Lana Cervantes Liburutegi Digitalean.

Kategoria:Ramón María del Valle-Inclánen liburuak
Kategoria:1919ko antzezlanak 
Kategoria:Espainiako antzezlanak
Kategoria:Zinemaratutako liburuak